|  |  |
| --- | --- |
| **Til****Møtedato****Saksnummer****Sakstype****Saksbehandler** | **​​Helsedatarådet​****​26.09.2024​****​​17/24 ​****Orienteringssak** **Philip Andre Skau** |

**Strategisk handlingsplan for arbeidet med nasjonale medisinske kvalitetsregistre 2024-2026**

**​​Formål​**

Presentasjon av Nasjonalt servicemiljøs strategisk handlingsplan for arbeidet med nasjonale medisinske kvalitetsregistre 2024-2026.

**Bakgrunn**

Hovedformålet med de medisinske kvalitetsregistrene er å bidra til bedre kvalitet på pasientbehandlingen og å redusere uberettiget variasjon i helsetilbud og behandlingskvalitet. Forslag til Strategisk handlingsplan for arbeidet med nasjonale medisinske kvalitetsregistre 2024-2026 er utarbeidet for å understøtte satsingen på medisinske kvalitetsregistre. Planen skal bidra til å innfri forventninger til fremtidig funksjon og bruk av de nasjonale medisinske kvalitetsregistrene.

**​​**

**Problembeskrivelse**
Nasjonalt servicemiljø for medisinske kvalitetsregistre arbeider aktivt for at nasjonale medisinske kvalitetsregistre skal være et viktig virkemiddel til å nå sentrale helsepolitiske mål. Et sentralt mål er å bidra til å skape en bedre og mer likeverdig fordelt helsetjeneste gjennom utvikling av kvalitetsregistre, og ved kunnskapsoverføring og beslutningsstøtte til forvaltning, ledere og klinikere i sykshus og pasienter. Arbeidet med kvalitetsregistre skal være tydelig prioritert og forankret i linjen i spesialisthelsetjenesten, og det skal være tette koblinger mellom arbeidet med kvalitetsregistre og annet relevant kvalitets- og pasientsikkerhetsarbeid i regionene. I planen for perioden 2024–2026 er fem strategiske områder vektlagt:

**1.** **Bruk av kvalitetsregisterdata til kvalitetsforbedring av helsetjenesten og forskning**

**2.** **Datakvalitet**

**3.** **Automatisert datafangst**

**4.** **Nasjonale fellestjenester**

**5.** **Formidling**

Det er andre områder som er sentrale og som det også vil jobbes med i perioden, men som ikke er trukket frem som egne strategiske områder. Noen av disse inngår som naturlig del i områdene skissert; det gjelder f.eks. brukermedvirkning.

Handlingsplanen vil også bidra til å oppfylle forventninger i oppdragsdokumentet fra Helse- og oppdragsdokumentet til de regionale foretakene for 2024, bl.a. ​at data fra helseatlas og helse- og kvalitetsregistre skal brukes aktivt i arbeidet med kvalitetsforbedring og pasienttrygghet, samt for å reduseres uønsket variasjon. I tillegg er det i oppdragsdokumentet satt søkelys på bruk av helsedata, bl.a. skal det legges til rette for enklere tilgang og mer bruk av data fra de medisinske kvalitetsregistrene.

**Vedtak**

Helsedatarådet tar saken til orientering